CELEX: C2005/217/07
Language: sk
Date: 2005-09-03 00:00:00
Title: Rozsudok Súdneho dvora (tretia komora) z 2. júna 2005 vo veci C-378/02 (návrh na začatie prejudiciálneho konania podaný Hoge Raad): Waterschap Zeeuws Vlaanderen proti Staatssecretaris van Financiën (DPH — Investičný majetok nadobudnutý verejnoprávnym orgánom — Orgán verejnej správy — Plnenie uskutočnené osobou podliehajúcou dani a plnenie uskutočnené osobou nepodliehajúcou dani — Právo na odpočet a na vyrovnanie)

3.9.2005   
            
            
               SK
            
            
               Úradný vestník Európskej únie
            
            
               C 217/4
            
         
      ROZSUDOK SÚDNEHO DVORA
   
   (tretia komora)
   z 2. júna 2005
   vo veci C-378/02 (návrh na začatie prejudiciálneho konania podaný Hoge Raad): Waterschap Zeeuws Vlaanderen proti Staatssecretaris van Financiën (1)
   
   (DPH - Investičný majetok nadobudnutý verejnoprávnym orgánom - Orgán verejnej správy - Plnenie uskutočnené osobou podliehajúcou dani a plnenie uskutočnené osobou nepodliehajúcou dani - Právo na odpočet a na vyrovnanie)
   (2005/C 217/07)
   Jazyk konania: holandčina
   Vo veci C-378/02, ktorej predmetom je návrh na začatie prejudiciálneho konania podľa článku 234 ES podaný rozhodnutím Hoge Raad (Holandsko) z 18. októbra 2002 a doručený Súdnemu dvoru 21. októbra 2002, ktorý súvisí s konaním: Waterschap Zeeuws Vlaanderen proti Staatssecretaris van Financiën, Súdny dvor (tretia komora), v zložení: predseda tretej komory A. Rosas, sudcovia J.-P. Puissochet, S. von Bahr (spravodajca), J. Malenovský a U. Lõhmus, generálny advokát: F. G. Jacobs, tajomník: M. Múgica Arzamendi, hlavná referentka, vyhlásil 2. júna 2005 rozsudok, ktorého výrok znie:
   Verejnoprávny orgán, ktorý kupuje investičný majetok ako orgán verejnej správy v zmysle článku 4 ods. 5 prvého pododseku Šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, a teda ako osoba nepodliehajúca dani, ktorý následne predá tento majetok v postavení osoby podliehajúcej dani, nemá pri tomto predaji právo na vyrovnanie v zmysle článku 20 tejto smernice v súvislosti s odpočtom DPH zaplatenej pri kúpe tohto majetku.
   
      (1)  Ú. v. ES C 7, 11.1.2003.